open-index/open-wikipedia-markdown huggingface dataset:
হাজি ফাইক হোজা

**হাজি ফাইক হোজা** (১৯৩০-২০১১)  আলবেনিয়ান ইমাম, আলিম, মুফতি এবং শকোডের শহরের শিক্ষাবিদ ছিলেন। তিনি আলবেনিয়ার কমিউনিস্ট-পরবর্তী ইসলামী পুনর্জাগরণে তার ভূমিকার জন্য পরিচিত ছিলেন। 

## জীবনের প্রথমার্ধ
**হাজি ফাইক** ১৪ এপ্রিল, ১৯৩০ সালে শকোডের "পাররুসে" পাড়ায় জন্মগ্রহণ করেছিলেন। তিনি   সুফি শেখ এবং ইসলামী প্রচারক শেহ কাজিম হোজার পুত্র ছিলেন। হোজা তিরানার "শকোল্লা ই কুকে" তে তার শিক্ষা শুরু করেন। এখান থেকে ১৯৩৯ সালে পড়া শেষ করেন। পরে তিনি তিরানার “মেদ্রেসেজা এ পেরগিথশমে”তে পড়েন এবং ১৯৪৮ সালে সেখান থেকে স্নাতক হন।

## সমাজতন্ত্র শাসনের অধীনে কর্মজীবন এবং নিপীড়ন
১৯৫০ সালে হাজি ফাইক মেদ্রেসেজা এ পেরগিথশমেতে অধ্যাপক হন। সেখানে তিনি ধর্মীয় ও সাধারণ বিষয় পড়াতেন। ১৯৫৪ সালে সামরিক সেবা শেষ করে তিনি শকোডের কারিগর সমবায় প্রতিষ্ঠানে হিসাবরক্ষক হিসেবে কাজ করেন। ১৯৬৬ সালে আলবেনিয়ার সমাজতান্ত্রিক সরকার শাসনের সময় তার ধর্মীয় কার্যকলাপ ও বিশ্বাসের জন্য তাকে গ্রেপ্তার করা হয় এবং ২৩ বছরের জেল দেওয়া হয়। 

## সমাজতন্ত্র-পরবর্তী শাসনের পুনর্জাগরণ
নব্বইয়ের দশকের শুরুর দিকে আলবেনিয়াতে সমাজতন্ত্র সরকার পতনের পর, হাজি ফাইক আলবেনিয়ায় ইসলামের পুনর্জাগরণের একজন গুরুত্বপূর্ণ ব্যক্তিত্ব হয়ে ওঠেন। ১৯৯১ সালে, আলবেনিয়ার মুসলিম সম্প্রদায় তাকে শকোদের মুফতি নিযুক্ত করে। এই পদে তিনি ২০০৩ সাল পর্যন্ত অধিষ্ঠিত ছিলেন। তিনি ধর্মীয় প্রতিষ্ঠান পুনর্গঠনে কেন্দ্রীয় ভূমিকা পালন করেছিলেন। শকোডের শহরে নয়টি এবং গ্রামীণ এলাকায় ৩৮টি মসজিদ নির্মাণের তত্ত্বাবধান করেছিলেন। তিনি স্কোদ্রায় "হাকশি শেহ শামিয়া" নামে মাদ্রাসা প্রতিষ্ঠা করেন। 

## সম্মাননা
শকোডের ধর্মীয় ও সাংস্কৃতিক জীবনে হাজি ফাইকের অবদান ব্যাপকভাবে স্বীকৃত ছিল। ১৯৯৯ সালে, শকোডের পৌরসভা তাকে "কিয়েটার এনডেরি" (সম্মানিত নাগরিক) উপাধিতে ভূষিত হন। আলবেনিয়ার রাষ্ট্রপতি সালি বেরিশা তাকে "পিশতার আই ডেমোক্রেসি" (গণতন্ত্রের মশালবাহক) উপাধিতে ভূষিত করেন। ২০১০ সালে, আলবেনিয়ার মুসলিম সম্প্রদায় তাকে "মুফতি এনদেরি ই শকোদ্রেস" (শকোডের সম্মানিত মুফতি) উপাধিতে ভূষিত করে। 

## মৃত্যু এবং উত্তরাধিকার
হাক্সি ফাইক হোক্সা ১২ মে, ২০১১ তারিখে ৮১ বছর বয়সে মারা যান। শকোদের এবু বেকার মসজিদে অনুষ্ঠিত তার জানাজায় বিভিন্ন ধর্মীয় ও সম্প্রদায়ের নেতারা উপস্থিত ছিলেন।

বিভিন্ন ধর্মীয় সম্প্রদায়ের মধ্যে সহযোগিতা বৃদ্ধিতে এবং এই অঞ্চলে ইসলামী বিশ্বাসের ধারাবাহিকতা নিশ্চিতে করা কাজের জন্য হাজি ফাইককে স্মরণ করা হয়। 

## আরো দেখুন

* আলবেনিয়ায় ইসলাম
* আলবেনিয়ার মুসলিম সম্প্রদায়
* আলবেনীয় সুন্নি মুসলিম

## তথ্যসূত্র

বিষয়শ্রেণী:২০১১-এ মৃত্যু
বিষয়শ্রেণী:১৯৩০-এ জন্ম
হাজি জাফের শকোদ্রা

**হাজি জাফের শকোদ্রা** ( কাভাজা, ১২ ডিসেম্বর , ১৯৩১ - ১০ ডিসেম্বর , ২০১৬ ) একজন আলবেনিয়ান ধর্মীয় নেতা এবং ইমাম ছিলেন।

## জীবনী
তিনি ১৯৩১ সালের ১২ ডিসেম্বর কাভায়া শহরে জন্মগ্রহণ করেন। হাজি জাফেরির পিতামাতা প্রায় ১০০ বছর আগে কাভায়ায় বসতি স্থাপন করেছিলেন।  তাদের পরিবারের মূল শিকড় শকোদ্রায় ছিল। তিনি ছোটবেলা থেকেই ধর্মের প্রতি নিজেকে উৎসর্গ করেছিলেন এবং পণ্ডিত হাফিজ আলী কোরসার অধীনে পড়াশোনা করেছিলেন। তিনি দৃঢ় ধর্মীয় শিক্ষা লাভ করেছিলেন।  তিনি কাভায়ার বড় মসজিদে ১৯৬৭ সাল পর্যন্ত ইমাম হিসেবে দায়িত্ব পালন করেন। সেই বছর এনভার হোজার সমাজতন্ত্রের শাসনামলে আইন দ্বারা ধর্ম নিষিদ্ধ করা হয়। এই সময়ে তিনি তার কাজের মধ্যেও "মেদার শতিলা" থেকে সাধারণ উচ্চ বিদ্যালয়ের শিক্ষা সম্পন্ন করেন (১৯৬৪-১৯৬৮)। কিন্তু ধর্মের উপর কঠোর দমননীতি থাকায় তিনি উচ্চশিক্ষা গ্রহণ করতে পারেননি। তিনি গণতন্ত্রের আগমন এবং কমিউনিস্ট শাসনের পতন পর্যন্ত কাভায়ার সামাজিক সেবা সংগঠনে কাজ করেন।

তিনি কাভায়া মাদ্রাসার প্রথম পরিচালক হন (১৯৯১-১৯৯৮)। ১৯৯৩ সালের সেপ্টেম্বরে তার উদ্যোগে মাদ্রাসার নাম রাখা হয় “হাফিজ আলী কোরচা”। ১৯৯১ সাল থেকে তার মৃত্যুর আগ পর্যন্ত তিনি নিষ্ঠার সাথে মাদ্রাসায় দায়িত্ব পালন করেন।

## [[কসোভো|কসোভোর]] জন্য অবদান ও সম্মাননা
১৯৯৮-৯৯ সালে, যখন কসোভো যুদ্ধের সময় সার্বিয়ান অপরাধীরা ৮,০০,০০০ এরও বেশি আলবেনীয়কে জোরপূর্বক দেশত্যাগে বাধ্য করে। তখন হাজি জাফের তার সহ-নাগরিকদের উদ্দেশ্যে বলেছিলেন: "সার্বরা কসোভোতে আমাদের আলবেনীয় ভাইদের হত্যা করছে। তারা ঘরবাড়ি পুড়িয়ে দিচ্ছে, মাতৃগর্ভে শিশুদের হত্যা করছে। কসোভোর আলবেনীয় শরণার্থীদের দেখে সার্বিয়ান নরখাদকদের বর্বরতা বোঝা যায়। তাই আমি ইসলাম এবং খ্রিস্টধর্মের বিশ্বাসীদের কাছে আহ্বান জানাচ্ছি—, শহর ও গ্রামের প্রতিটি ঘর যেন উদারতার আশ্রয়স্থল হয়ে ওঠে, কারণ আমরা শরীরে, হৃদয়ে এবং রক্তে তাদের সাথে আছি!" তিনি  থেকে আসা অনেক আলবেনিয়ান পরিবারকে কাভায়ায় বসতি স্থাপনে সাহায্য করেন।

১৯৯৩ সালে, প্রজাতন্ত্রের সাবেক রাষ্ট্রপতি, সালি বেরিশা, ধর্মীয় কৃতিত্ব, মাতৃভূমির সেবা এবং ধর্মীয় সম্প্রীতির জন্য, হাজি জাফের শকোদ্রাকে দেশপ্রেমিক” উপাধিতে ভূষিত করেন।

## দাতব্য এবং অন্যান্য অবদান
একজন মানবতাবাদী হিসেবে হাজি জাফের নিম্ন আয়ের পরিবারগুলিতে অর্থনৈতিক ও আর্থিক সহায়তা বিতরণ করেছিলেন। তিনি তার ফাউন্ডেশনের মাধ্যমে দেশের ভেতরে এবং বাইরে শিক্ষার্থীদের তাদের পছন্দের শাখায় পড়াশোনা চালিয়ে যেতে সাহায্য করেছেন।জানাজা বা দাফন-কাফনের মতো ইসলামি আচার-অনুষ্ঠানে তিনি সবসময় প্রথম উপস্থিত থাকতেন এবং বিনামূল্যে সেবার ব্যবস্থা করতেন।

## তথ্যসূত্র

বিষয়শ্রেণী:২১শ শতাব্দীর ইমাম
বিষয়শ্রেণী:২০শ শতাব্দীর ইমাম
বিষয়শ্রেণী:২০১৬-এ মৃত্যু
বিষয়শ্রেণী:১৯৩১-এ জন্ম
আব্দুল আজিজ ইবনে ওমর

**আবদুল আজিজ বিন উমর বিন আবদুল আজিজ বিন মারওয়ান**  ছিলেন একজন উমাইয়া কুরাইশী সামরিক ব্যক্তিত্ব ও হাদিস বর্ণনাকারী। তাঁর উপনাম ছিল আবু মুহাম্মদ এবং তিনি ন্যায়পরায়ণ খলিফা উমর ইবনে আবদুল আজিজের সন্তান। তিনি ছিলেন একজন বিশ্বস্ত ও সৎ ফিকহবিদ এবং হাদীস শাস্ত্রে নিয়োজিত ব্যক্তি। আবদুল আজিজ ১২৬ হিজরিতে ইয়াজিদ বিন ওয়ালিদের পক্ষে মদিনার গভর্নর নিযুক্ত হন এবং ১২৮ বা ১২৯ হিজরি পর্যন্ত তিনি সেই দায়িত্বে ছিলেন। তিনি ১২৭ ও ১২৮ হিজরিতে হজ্জের নেতৃত্ব দেন। আব্দুল আজিজ ১৪৭ হিজরি সালে মৃত্যুবরণ করেন। 

## প্রশাসনিক কার্যক্রম
১২৬ হিজরিতে খলিফা তৃতীয় ইয়াজিদের পক্ষ থেকে তিনি মদিনা, মক্কা ও তায়েফে ইউসুফ বিন মুহাম্মাদ আস-সাকাফির স্থলাভিষিক্ত হয়ে গভর্নর নিযুক্ত হন। তাঁর শাসনামলে মদিনা ছিল শান্ত ও স্থিতিশীল। উমাইয়া খিলাফতের রাজনৈতিক দ্বন্দ্ব এবং বিদ্রোহের সময়ও মদিনা ছিল নিরাপদ, যা তাঁর সুশাসন, প্রজ্ঞা ও উমাইয়া আত্মীয়দের মধ্যে তাঁর মর্যাদার কারণে সম্ভব হয় বলে উল্লেখ করা হয়। পরবর্তী খলিফা ইব্রাহিমও তাঁকে স্বপদে বহাল রাখেন এবং তার পরবর্তী খলিফা মারওয়ান বিন মুহাম্মদও তাঁকে বহাল রাখেন। তবে ১২৯ হিজরিতে মারওয়ান তাঁকে যুদ্ধে সহযোগিতার জন্য ডেকে পাঠান। ১৩২ হিজরিতে উমাইয়া খিলাফত পতনের পর তিনি মদিনাতেই জীবনের বাকিটা সময় কাটান এবং ১৪৭ হিজরিতে সেখানে মৃত্যুবরণ করেন।

## হাদীস বর্ণনা
**তিনি যাঁদের থেকে হাদীস বর্ণনা করেছেন**:

* তাঁর পিতা
* হুমায়দ ইবনে আবদুর রহমান ইবনে আউফ
* নাফি মাওলা ইবনে উমর ও অন্যান্যরা। 

**তাঁর থেকে হাদীস বর্ণনা করেছেন**:

* ইয়াহইয়া বিন সাঈদ
* ইবনে জুরাইজ
* ওয়াকি ইবনুল জাররাহ
* আনাস বিন ইয়াদ ও অন্যান্য বর্ণনাকারীরা। 

## গ্রহণযোগ্যতা

* আবু হাতেম আল-রাজী বলেন: তাঁর হাদীস লেখা হয় (অর্থাৎ গ্রহণযোগ্য)। 
* ইবনে হিব্বান বলেন: (হাদিস বর্ণনায়) ভুল করতেন; কিন্তু তাঁর নিচে যদি বিশ্বস্ত বর্ণনাকারীরা থাকেন, তবে তার হাদীস গ্রহণযোগ্য।
* ইবনে শাহীন বলেন: বিশ্বস্ত।
* আবু দাউদ বলেন: বিশ্বস্ত।
* আবু যুরআ আল-রাজী বলেন: তেমন সমস্যা নেই।
* আবু মুসল গাসসানী বলেন: তিনি দুর্বল হাদীস বর্ণনাকারী।
* আবু নঈম ফাদল বিন দুকায়ন বলেন: বিশ্বস্ত।
* আহমদ ইবনে হাম্বল বলেন: তিনি হাদীস সংরক্ষণ ও নির্ভুলতায় বিশেষজ্ঞ ছিলেন না।
* ইমাম নাসাঈ: তাঁর মধ্যে কোনো সমস্যা নেই।
* ইবনে হাজার আল-আসকালানী: সত্যবাদী, তবে ভুল করতেন।
* যাহাবী: বিশ্বস্ত।
* আলী ইবনে মাদিনী: শক্তিশালী ও বিশ্বস্ত ছিলেন।
* মুহাম্মদ বিন আম্মার মাওসিলী: তিনি বিশ্বস্ত, এ বিষয়ে মতভেদ নেই।
* তাকরিবুত তাহযিবের লেখক বলেন: তিনি বিশ্বস্ত বলেছেন এবং বোখারী ও মুসলিম তাঁর হাদীস গ্রহণ করেছেন।
* ইয়াহইয়া ইবনে মা'ঈন: তিনি কখনও বলেছেন "বিশ্বস্ত", কখনও "সমস্যাহীন" এবং কখনও "অতি নির্ভরযোগ্য"। 

## আরও দেখুন

* মদিনায় খিলাফাতের গভর্নরদের তালিকা

## তথ্যসূত্র


## সূত্র

* 
* 
* 
* 

বিষয়শ্রেণী:মদিনার উমাইয়া গভর্নর
বিষয়শ্রেণী:উমাইয়া রাজবংশ
বিষয়শ্রেণী:উমাইয়া খিলাফতের ব্যক্তি
ইয়াকুব শিনকেভিচ

থাম্ব|257x257পিক্সেল| মুফতি ইয়াকুব শিনকেভিচ
**ইয়াকুব শিনকেভিচ** (১৬ এপ্রিল, ১৮৮৪ - ১ নভেম্বর, ১৯৬৬)  একজন দর্শনের ডক্টর এবং প্রাচ্যবিদ্যার পণ্ডিত ছিলেন। তিনি ১৯২৫ সালে সদ্য স্বাধীন পোল্যান্ডের প্রথম মুফতি হিসেবে নির্বাচিত হন।

## জীবনী
ইয়াকুব শিনকেভিচ ১৮৮৪ সালের ১৬ এপ্রিল রাশিয়ান সাম্রাজ্যের মিনস্ক প্রদেশের লিয়াখাভিচি (লাচোভিচে) শহরে (১৯২১ থেকে ১৯৩৯ সাল পর্যন্ত পোল্যান্ডের অংশ, বর্তমানে পশ্চিম বেলারুশ) একটি তাতার পরিবারে জন্মগ্রহণ করেন। তিনি  সুলেজমান এবং ফাতেমার পুত্র ছিলেন।  তার এক ভাই  মুস্তাফা শিনকেভিচ লিথুয়ানিয়ান তাতার সমাজের (Związek Tatarów Litewskich) চেয়ারম্যান ছিলেন।   তার এক বোনের নাম আমিনা। 

১৯০৪ সালে তিনি মিনস্ক মাধ্যমিক বিদ্যালয় (মেসকা স্জকোলা রিয়েলনা) থেকে পাস করেন।  এরপর তিনি প্রথমে প্রকৌশল বিজ্ঞান অধ্যয়ন করেন। কিন্তু পরবর্তীতে ১৯০৭ সালে তিনি সেন্ট পিটার্সবার্গে প্রাচ্যবিদ্যা অধ্যয়নের সিদ্ধান্ত নেন।  ১৯২৫ সালে তিনি জার্মান ভাষায় একটি গবেষণাপত্রের মাধ্যমে বার্লিন বিশ্ববিদ্যালয় থেকে দর্শনে ডক্টরেট ডিগ্রি অর্জন করেন।.  সেই বছরের ২৮ অক্টোবর তিনি পোল্যান্ডের সকল মুসলমানের মুফতি নির্বাচিত হন। এর সদর দপ্তর  ভিলনিয়াসে ছিল।

তিনি আরবি থেকে পোলিশ ভাষায় কুরআনের বেশ কয়েকটি আয়াত অনুবাদ করেছিলেন। অনুবাদটি ১৯৩৫ সালে *Wersety z Koranu(কুরআনের আয়াত)* শিরোনামে প্রকাশিত হয়েছিল। তার নেতৃত্বের সময় তিনি ভারত, ফিলিস্তিন, মিশর এবং অন্যান্য মুসলিম বিশ্বের বাইরের বেশিরভাগ দেশের সাথে যোগাযোগ তৈরি করেছিলেন। মুফতি শিনকেভিচ ১৯২৬ সালে কায়রো খিলাফতের সম্মেলনে যোগ দিয়েছিলেন। ১৯৩৫ সালে ইউরোপীয় মুসলিম কংগ্রেসের সময়, তাকে "সবচেয়ে স্পষ্টভাষীদের একজন" বলা হত।  সম্মেলনে একটি নাটকীয় ঘটনা ঘটে। মুফতি শিনকেভিচ নাপোলির ইস্তিতুতো সুপিরিওর ওরিয়েন্টালের পরিচালক, কাউন্ট বের্নার্দো বারবিয়েলিনি আমিদেইকে   সম্মেলনে সবার সামনে তিনবার ইসলামের শাহাদাহ (বিশ্বাসের ঘোষণা) উচ্চারণ করুন। কাউন্ট  তাঁর ইসলাম গ্রহণকে আনুষ্ঠানিকভাবে স্বীকৃত করার জন্য সম্মেলনে এসেছিলেন।  ১৯৩৬ সালে মুফতি শিনকেভিচচ পোলিশ মুসলমানদের আইনি মর্যাদা সংক্রান্ত সদ্য স্বাধীন পোলিশ রাষ্ট্রের বিধিমালা প্রণয়নে তত্ত্বাবধান করেন। তিনি ওয়ারশতে একটি মসজিদ নির্মাণের পরিকল্পনায়ও গুরুত্বপূর্ণ ভূমিকা রেখেছিলেন। ১৯৩৯ সালে পোল্যান্ডে নাৎসি আক্রমণের ফলে ওয়ারশতে  মসজিদটি নির্মাণের পরিকল্পনা  থেমে যায়।

## দ্বিতীয় বিশ্বযুদ্ধ এবং নির্বাসন
দ্বিতীয় বিশ্বযুদ্ধের সময় তিনি *মুফতি*  হিসেবে দায়িত্ব পালন করেন। ১৯৪৪ সালের শেষের দিকে তিনি পোল্যান্ড ত্যাগ করেন এবং সমাজতান্ত্রিক পোল্যান্ডে ফিরে যেতে অস্বীকৃতি জানান। যুদ্ধের পর তিনি মিশরে পুনর্বাসিত হন। কিন্তু ১৯৫২ সালের সোভিয়েতপন্থী নাসের অভ্যুত্থানের পর তিনি মার্কিন যুক্তরাষ্ট্রে চলে আসেন। তিনি ১৯৬৬ সালের ১ নভেম্বর কানেকটিকাটের ওয়াটারবারিতে মারা যান।

## তথ্যসূত্র

বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:২০শ শতাব্দীর ইমাম
বিষয়শ্রেণী:১৯৬৬-এ মৃত্যু
বিষয়শ্রেণী:১৮৮৪-এ জন্ম
উত্তরপ্রদেশ বিধানসভা নির্বাচন, ১৯৮৫

ভারতের উত্তরপ্রদেশের ৪২৫টি আসনের সদস্যদের নির্বাচনের জন্য ১৯৮৫ সালের ফেব্রুয়ারি এবং মে মাসে উত্তরপ্রদেশ বিধানসভার নির্বাচন পর্যায়ক্রমে অনুষ্ঠিত হয়েছিল। ভারতীয় জাতীয় কংগ্রেস সংখ্যাগরিষ্ঠ আসনের পাশাপাশি জনপ্রিয় ভোটও জিতেছিল এবং নারায়ণ দত্ত তিওয়ারি উত্তরপ্রদেশের মুখ্যমন্ত্রী হিসেবে পুনরায় নিযুক্ত হন।

১৯৮০ সালের পূর্ববর্তী নির্বাচনে নির্বাচিত সদস্যদের পাঁচ বছরের মেয়াদ ১৯৮৫ সালের মে মাসে শেষ হওয়ার কথা ছিল। সেই অনুযায়ী এই নির্বাচনের সময়সূচী নির্ধারণ করা হয়েছিল। *সংসদীয় ও বিধানসভা নির্বাচনী এলাকার সীমানা নির্ধারণ আদেশ, ১৯৭৬* পাস হওয়ার পর, এই নির্বাচনে ব্যবহৃত নির্বাচনী এলাকাগুলির উপর ভিত্তি করে নির্বাচনী এলাকা নির্ধারণ করা হয়েছিল।

## ফলাফল

## তথ্যসূত্র

বিষয়শ্রেণী:উত্তরপ্রদেশ বিধানসভা নির্বাচন
বিষয়শ্রেণী:১৯৮৫-এ ভারতে রাজ্য বিধানসভা নির্বাচন
বাহরাম জং মসজিদ

**বাহরাম জং মসজিদ** () (**নন্দনম মসজিদ** নামেও পরিচিত) হলো একটি সুন্নি মসজিদ। এটি ভারত এর তামিলনাড়ু রাজ্যের চেন্নাই শহরের নন্দনম এলাকায় অবস্থিত। এই মসজিদটি ১৭৮৯ থেকে ১৭৯৫ সালের মধ্যে মুহাম্মদ আবদুল্লাহ কাদির নওয়াজ খান বাহাদুর বাহরাম জং তৈরি করিয়েছিলেন। তিনি ছিলেন কর্ণাটক এর নবাব মুহাম্মদ আলী খান ওয়ালাজাহ এর রাজসভার একজন কবি।

বাহরাম জং এবং তাঁর ছোট ভাই হাফিজ আহমেদ খান হাফিজ আহমেদ খান মসজিদ তৈরি করার সময় কর্ণাটকের রাজ্যের পক্ষ থেকে বিশাল খরচ করেছিলেন। ফলস্বরূপ ওয়ালাজাহের উত্তরসূরি উমদাত উল-উমরা এর মৃত্যুর পরে ভাইদের জমি ব্রিটিশ ইস্ট ইন্ডিয়া কোম্পানি বাজেয়াপ্ত করে নিয়েছিল।

মুঘল শৈলীতে তৈরি এই মসজিদের স্থাপত্য মুঘল আমলের ইসলামিক ডিজাইনের জাঁকজমকতা তুলে ধরে। এই মসজিদে অনেক জটিল কারুকার্য এবং অলঙ্কৃত সজ্জা রয়েছে।

মসজিদটি একটি প্রধান রাস্তা আন্না সালাই এর পাশে অবস্থিত।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

বিষয়শ্রেণী:ভারতের ১৮ শতকের মসজিদ
বিষয়শ্রেণী:ভারতের গম্বুজযুক্ত মসজিদের ভবন
বিষয়শ্রেণী:ভারতের মিনারযুক্ত মসজিদের ভবন
বিষয়শ্রেণী:১৭৯০-এর দশকে নির্মিত মসজিদ
বিষয়শ্রেণী:চেন্নাইয়ের মসজিদ
বিষয়শ্রেণী:মুঘল মসজিদ
বিষয়শ্রেণী:১৭৯৫-এ সম্পূর্ণ হওয়া ধর্মীয় ভবন এবং কাঠামো
বিষয়শ্রেণী:ভারতের সুন্নি মসজিদ
বড় মসজিদ, পূনামাল্লী

**বড় মসজিদ** () একটি সুন্নি মসজিদ। এটি ভারত এর তামিলনাড়ু রাজ্যের চেন্নাই শহরের উপকণ্ঠ পূনামাল্লীতে অবস্থিত। ১৬৫৩ খ্রিষ্টাব্দে গোলকোন্ডা সালতানাতের শাসনামলে গোলকোন্ডা আদালতের আস্তিরবাদ জুলফিকার নামক এক সভাসদের পুত্র রুস্তম এই মসজিদটি নির্মাণ করিয়েছিলেন। এটি ইন্দো-সারাসেনিক পুনরুজ্জীবন শৈলীতে নির্মিত তামিলনাড়ুর প্রথম মসজিদ।

এই মসজিদটি আহলে সুন্নাত-ওয়াল-জামা'ত এর নীতি অনুসরণ করে।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

বিষয়শ্রেণী:ভারতের ১৭ শতকের মসজিদ
বিষয়শ্রেণী:বেরেলভি মসজিদ
বিষয়শ্রেণী:ইন্দো-সারাসেনিক পুনরুজ্জীবন মসজিদ
বিষয়শ্রেণী:চেন্নাইয়ের মসজিদ
বিষয়শ্রেণী:১৬৫০-এর দশকে নির্মিত মসজিদ
বিষয়শ্রেণী:১৬৫৩-এ সম্পূর্ণ হওয়া ধর্মীয় ভবন এবং কাঠামো
বিষয়শ্রেণী:ভারতের সুন্নি মসজিদ
বিষয়শ্রেণী:তিরুভাল্লুর জেলা
চৌখাম্বা মসজিদ

**চৌখাম্বা মসজিদ** () ভারত এর উত্তর প্রদেশ রাজ্যের বারাণসীতে অবস্থিত একটি মসজিদ। আংশিক ধ্বংসপ্রাপ্ত অবস্থায় থাকা সত্ত্বেও ১৪ শতকের এই মসজিদটি মুসলিমদের জন্য একটি তীর্থস্থান হিসাবে ব্যবহৃত হয়। "চৌ" মানে "চার" এবং "খাম্বা" মানে "স্তম্ভ"। কারণ মসজিদের উত্তর-পূর্ব প্রান্তে চারটি ছোট আকারের বিশাল স্তম্ভ রয়েছে। এটি দিল্লির সুলতান ফিরোজ শাহ তুঘলক (শাসনকাল ১৩৫১-১৩৮৮) এর রাজত্বকালে নির্মিত হয়েছিল।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

বিষয়শ্রেণী:ভারতের ১৪ শতকের মসজিদ
বিষয়শ্রেণী:তুঘলক রাজবংশের স্থাপত্য
বিষয়শ্রেণী:বারাণসীর ভবন এবং কাঠামো
বিষয়শ্রেণী:উত্তর প্রদেশের মসজিদ
বিষয়শ্রেণী:বারাণসীর ধর্ম
বিষয়শ্রেণী:বারাণসীর পর্যটন আকর্ষণ
চক কে মসজিদ

**মসজিদ-এ-চক** ("চক কে মসজিদ" বা "জামা মসজিদ চক" নামেও পরিচিত) ভারত এর তেলেঙ্গানা রাজ্যের হায়দ্রাবাদ জেলার হায়দ্রাবাদে মহবুব চক ক্লক টাওয়ার-এ অবস্থিত একটি মসজিদ। খাজা আবদুল্লাহ খান ১৮১৭ সালে এই মসজিদটি নির্মাণ করেছিলেন। মসজিদটি প্রথমে তিনটি খিলানযুক্ত সম্মুখভাগ দিয়ে নির্মিত হয়েছিল। পরে কাঠামোটি প্রসারিত করে চারটি খিলান এবং আয়তাকার হলের সামনে দুটি মিনার যুক্ত করা হয়।

## আরও দেখুন

* ভারতে ইসলাম
* তেলেঙ্গানার মসজিদের তালিকা

## তথ্যসূত্র

বিষয়শ্রেণী:ভারতের ১৯ শতকের মসজিদ
বিষয়শ্রেণী:ভারতের মিনারযুক্ত মসজিদের ভবন
বিষয়শ্রেণী:১৮১০-এর দশকে নির্মিত মসজিদ
বিষয়শ্রেণী:ভারতের হায়দ্রাবাদের মসজিদ
বিষয়শ্রেণী:১৮১৭ সালে সম্পূর্ণ হওয়া ধর্মীয় ভবন এবং কাঠামো
ইব্রাহিম বাশা

**ইব্রাহিম বাশা ইদ্রিস বা** **মাল্লাম বাশা** বা **শেখ বায়ানও**   ঘানার প্রখ্যাত ইসলামি বক্তা এবং ঘানার সুন্নি ইসলামী আন্দোলনের একজন প্রচারক। তিনি ১৯৬৯ সালে তামালে নুরিয়া ইসলামিক ইনস্টিটিউট প্রতিষ্ঠা করেন। তিনি তামাল শহরের মসজিদুল বায়ানের নেতা। 

তাকে ঐতিহ্যবাহী মাদ্রাসাগুলিকে অ্যাংলো-আরবি শিক্ষায় ব্যবস্থায় রূপান্তরের পথপ্রদর্শক বলা হয়। তাকে ঘানা ইসলামি শিক্ষা কেন্দ্র তৈরির পথিকৃৎ হিসেবে গণ্য করা হয়।

## জীবনী

### জীবনের প্রথমার্ধ
ইব্রাহীম কুমাসিতে জন্মগ্রহণ করেন। তবে তিনি প্রাথমিক পড়াশোনা টাকোরাদিতে খাইরিয়া ইসলামি বিদ্যালয়ে গ্রহণ করেন। তিনি দাগোম্বার একজন বিখ্যাত ইসলামী পণ্ডিত হজ্জ শুয়াব এর অধীনে পড়াশোনা করেন। ইব্রাহিম ভালো ছাত্র হওয়ায় সহপাঠীদের পড়ানোর দায়িত্ব পান। পরে তিনি শেখ আহমদ নুরিদিনের কাছে পড়াশোনা করার জন্য কুমাসিতে চলে যান।

### তামালে আগমন এবং আনবারিয়া ইসলামিক ইনস্টিটিউটে সময়
শেখ বাশা মাঝে মাঝে তার চাচা ইউসুফ সোলিহ অজুরাকে দেখতে যেতেন। তার চাচা তামাল এলাকায় আফা আজুরা নামেও পরিচিত ছিল। ১৯৫০-এর দশকে, তিনি তামালেতে আফা আজুরার সাথে স্থায়ীভাবে বসবাস শুরু করেন এবং আনবারিয়া ইসলামি ইনস্টিটিউটে শিক্ষকতা শুরু করেন। তাঁর ছাত্রদের মধ্যে উল্লেখযোগ্য ছিলেন শেখ সাঈদ আবুবকর জাকারিয়া। জাকারিয়া বর্তমানে আনবারিয়া ইসলামিক ইনস্টিটিউটের নেতা। পরে বাশা নিজের বিদ্যালয় তৈরির জন্য সেখান থেকে চলে যান।

### নূরীয়া ইসলামিক ইনস্টিটিউট গঠন
১৯৬০-এর দশকে, বাশা আনবারিয়া ইসলামি ইনস্টিটিউট থেকে বের হয়ে আসেন। গো, ওলোনিসাকিন ও ডিজখোর্ন (২০১৩)  মতে, আফা আজুরার ওয়াহাবি মতবাদের দুর্বলতা, ব্যাখ্যাগত ভিন্নতা এবং ধর্মনিরপেক্ষ শিক্ষার প্রবেশ এর প্রধান কারণ ছিল। পরবর্তীতে তিনি ১৯৬৯ সালে  নূরীয়া মাদ্রাসা (বর্তমানে নূরীয়া ইসলামিক ইনস্টিটিউট) প্রতিষ্ঠা করেন। ইসলামি শিক্ষাপ্রতিষ্ঠানগুলোর মধ্যে প্রথম এখানে শুধু আরবি শিক্ষার পরিবর্তে অ্যাংলো-আরবি শিক্ষা চালু হয়।

## বিতর্ক
ইব্রাহিমের বিরুদ্ধে অভিযোগ উঠেছে যে সে তিজানিয়া এবং শিয়া সম্প্রদায়ের অনুসারী। তবে তিনি এই অভিযোগগুলি অস্বীকার করেছেন। তিনি বলেন, তিনি তিজানিয়্যাহ তরিকার অনুসারী শিক্ষকের কাছে পড়েছিলেন। কিন্তু তিনি কখনোই প্রচলিত সুন্নি বিশ্বাস থেকে বিচ্যুত হয় এমন প্রথায় যোগ দেননি। শিয়া হওয়ার বিষয়ে তিনি বলেন যে তিনি শিয়াদের বন্ধু ছিলেন। তবে তিনি তাদের মতবাদ কখনও গ্রহণ করেননি।

ইব্রাহিমকে আনবারিয়া সুন্নি সম্প্রদায়ের প্রতিদ্বন্দ্বী বলেও অভিযোগ করা হয়। কারণ তিনি খুতবায় প্রায়ই তাদের বিরুদ্ধে বক্তব্য দিয়েছেন বলে অভিযোগ রয়েছে।

## তথ্যসূত্র

বিষয়শ্রেণী:সুন্নি মুসলিম পণ্ডিত
বিষয়শ্রেণী:জীবিত ব্যক্তি
বিষয়শ্রেণী:১৯২০-এর দশকে জন্ম
দস্তুর খান মসজিদ

**দস্তুর খান মসজিদ** (**পাথারওয়ালি মসজিদ** নামেও পরিচিত) ভারত এর গুজরাট রাজ্যের আহমেদাবাদে অবস্থিত একটি মসজিদ। এই কাঠামোটি জাতীয় গুরুত্বের একটি স্মৃতিস্তম্ভ।

## সংক্ষিপ্ত বিবরণ
মসজিদটি জামে মসজিদের দক্ষিণে আস্তোডিয়া গেট এর কাছে অবস্থিত। এই মসজিদটি ১৪৬৩ বা ১৪৮৬ সালে মাহমুদ বেগড়া এর শাসনামলে তাঁর মন্ত্রী দস্তুর খান দ্বারা নির্মিত হয়েছিল। তিনি মালিক খাসাজাদা নামেও পরিচিত ছিলেন।

দস্তুর খানের সমাধি মসজিদের কমপ্লেক্সের ভিতরে একটি খোলা উঠানে দক্ষিণ দিকের দরজার কাছে অবস্থিত। উঠানের দেয়ালগুলি ছিদ্রযুক্ত পাথরের জানালা দিয়ে সজ্জিত।

## গ্যালারি

File:Windows Dastur Khan's Mosque Ahmedabad.jpg|মসজিদের ছিদ্রযুক্ত পাথরের জানালা
File:Dastur Khan Mosque Ahmedabad Inside 1866.jpg|কলোনেড


## আরও দেখুন

* ভারতে ইসলাম
* ভারতের মসজিদের তালিকা
* গুজরাটের জাতীয় গুরুত্বের স্মৃতিস্তম্ভের তালিকা

## তথ্যসূত্র

## বহিঃসংযোগ

বিষয়শ্রেণী:ভারতের ১৫ শতকের মসজিদ
বিষয়শ্রেণী:১৪৬০-এ সম্পন্ন হওয়া ভবন এবং কাঠামো
বিষয়শ্রেণী:গুজরাট সালতানাতের মসজিদ
বিষয়শ্রেণী:ইন্দো-ইসলামিক মসজিদ
বিষয়শ্রেণী:গুজরাটের জাতীয় গুরুত্বের স্মৃতিস্তম্ভ
বিষয়শ্রেণী:ভারতের গম্বুজযুক্ত মসজিদের ভবন
বিষয়শ্রেণী:১৪৬০-এর দশকে নির্মিত মসজিদ
বিষয়শ্রেণী:আহমেদাবাদের মসজিদ
জামে মসজিদ, বিদার

**জামে মসজিদ** ভারত এর কর্ণাটক রাজ্যের বিদারে অবস্থিত একটি জুমা মসজিদ।

## স্থাপত্য
মসজিদের নির্মাণের শৈলী থেকে এটিকে পরবর্তী বাহমানী সময়কালের বলে মনে করা হয়।

এর সম্মুখভাগে উঠানে প্রবেশ করার জন্য সাতটি খিলানযুক্ত প্রবেশপথ রয়েছে। মাঝের খিলানটি এবং এর বিস্তার , অন্যগুলোর চেয়ে সামান্য বড়, যেগুলির বিস্তার ।

এর উপরে একটি গম্বুজ রয়েছে এবং এটি একটি অষ্টভুজাকার ভিত্তির উপর স্থাপিত। ভিত্তির প্রতিটি দিকের দৈর্ঘ্য  এবং ছাদের উচ্চতার উপরে । ছাদের দৈর্ঘ্য বরাবর একটি ত্রিফলা-নকশার প্রাচীরশীর্ষ চলে গেছে।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

বিষয়শ্রেণী:ভারতের ১৬ শতকের মসজিদ
বিষয়শ্রেণী:বাহমানী স্থাপত্য
বিষয়শ্রেণী:বিদার
বিষয়শ্রেণী:ভারতের গম্বুজযুক্ত মসজিদের ভবন
বিষয়শ্রেণী:কর্ণাটকের মসজিদ
জামে মসজিদ, চান্দেরী

**জামে মসজিদ** ভারতের মধ্যপ্রদেশ রাজ্যের অশোকনগর জেলা এর চান্দেরীতে অবস্থিত একটি জুমা মসজিদ। মসজিদটি -এ নির্মিত হয়েছিল। এবং এটি জাতীয় গুরুত্বের একটি স্মৃতিস্তম্ভ।

## বিবরণ
মসজিদটির প্রতিটি বে এর উপরে একটি করে তিনটি গম্বুজ রয়েছে এবং এটি সাদা মার্বেল দিয়ে তৈরি। প্রার্থনা হলে এগারোটি খিলানযুক্ত প্রবেশপথ রয়েছে। সেখানে উত্তর এবং দক্ষিণ দিকের খিলানগুলিতে নয়টি করে প্রবেশপথ রয়েছে।

## গ্যালারি

Ornately carved doorway at Jami Mosque.jpg|জটিলভাবে খোদাই করা প্রবেশপথ
Juma Masjid, Chanderi.jpg|১৮৫০ সালে ফ্রেডরিক চার্লস মেইসি এর তোলা মসজিদের ছবি


## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

## আরও পড়ুন
* 

## বহিঃসংযোগ

বিষয়শ্রেণী:ভারতের ১৫ শতকের মসজিদ
বিষয়শ্রেণী:দিল্লি সালতানাতের স্থাপত্য
বিষয়শ্রেণী:১৪৫০-এ সম্পন্ন হওয়া ভবন এবং কাঠামো
চান্দেরী
বিষয়শ্রেণী:মধ্যপ্রদেশের জাতীয় গুরুত্বের স্মৃতিস্তম্ভ
বিষয়শ্রেণী:ভারতের গম্বুজযুক্ত মসজিদের ভবন
বিষয়শ্রেণী:১৪৫০-এর দশকে নির্মিত মসজিদ
বিষয়শ্রেণী:মধ্যপ্রদেশের মসজিদ
বিষয়শ্রেণী:ভারতের সুন্নি মসজিদ
জামে মসজিদ, সাহারানপুর

**সাহারানপুর জামে মসজিদ** ভারতের উত্তর প্রদেশের সাহারানপুর জেলাে অবস্থিত একটি মসজিদ।

## পটভূমি
মসজিদটি মুঘল সাম্রাজ্য এর সময় নির্মিত হয়েছিল এবং এটি দিল্লি জামে মসজিদ এর অনুরূপ।

## তথ্যসূত্র


বিষয়শ্রেণী:উত্তর প্রদেশের মসজিদ
বিষয়শ্রেণী:সাহারানপুর জেলা
জামে মসজিদ, নৈনিতাল

**জামে মসজিদ নৈনিতাল** ভারত এর উত্তরাখণ্ড রাজ্যের কুমায়ুন বিভাগ এর নৈনিতাল জেলাে অবস্থিত একটি জুমা মসজিদ। এই মসজিদটি ব্রিটিশ ভারতীয় সেনাবাহিনী এর মুসলিম সৈন্যদের জন্য ১৮৮২ সালে নির্মিত হয়েছিল। প্রধান প্রবেশপথে আরবি লিপি দেখা যায়। এটি ২০০৪ এবং ২০০৫ সালে পুনর্নির্মিত হয়েছিল।

## পটভূমি
ব্রিটিশ ভারতীয় আমলে ১৮৬৫ সালে নৈনিতাল জামে মসজিদের নির্মাণ কাজ শুরু হয়েছিল। ঐতিহাসিক অধ্যাপক অজয় রাওয়াত দাবি করেছেন যে মসজিদটি ব্রিটিশ আমলের এবং এটি ১৯৯৬-৯৭ সালে সংস্কার করা হয়েছিল। মসজিদে জায়গাের অভাবের কারণে উপাসকরা মসজিদের বাইরে রাস্তায় *[[নামাজ]]* পড়তেন। এর ফলে যান চলাচল ব্যাহত হতো। ১৯৯০ এর দশকের শেষের দিকে চেম্বার অফ কমার্সের সভাপতি কিশন নেগি মসজিদটির সংস্কারের জন্য অবদান রেখেছিলেন।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র


বিষয়শ্রেণী:১৮৬৫ সালে ভারতে প্রতিষ্ঠিত
বিষয়শ্রেণী:ভারতের ১৯ শতকের মসজিদ
নৈনিতাল
বিষয়শ্রেণী:ভারতের গম্বুজযুক্ত মসজিদের ভবন
বিষয়শ্রেণী:ভারতের মিনারযুক্ত মসজিদের ভবন
বিষয়শ্রেণী:১৮৮০-এর দশকে নির্মিত মসজিদ
বিষয়শ্রেণী:উত্তরাখণ্ডের মসজিদ
বিষয়শ্রেণী:নৈনিতাল
বিষয়শ্রেণী:১৮৮২ সালে সম্পন্ন হওয়া ধর্মীয় ভবন এবং কাঠামো
বিষয়শ্রেণী:উত্তরাখণ্ডের পর্যটন আকর্ষণ
রবীন্দ্র মাত্রে হত্যা

**রবীন্দ্র হরেশ্বর মাত্রে** ছিলেন যুক্তরাজ্যের একজন ৪৮ বছর বয়সী ভারতীয় কূটনীতিক যিনি ১৯৮৪ সালে বার্মিংহামে জম্মু কাশ্মীর লিবারেশন ফ্রন্টের সাথে যুক্ত ব্রিটিশ কাশ্মীরি জঙ্গিদের দ্বারা অপহরণ এবং পরে নিহত হন।

## অপহরণ ও হত্যা
বার্মিংহামের ভারতের কনস্যুলার অফিসের দ্বিতীয় সারির কর্মকর্তা রবীন্দ্র মাত্রে, বার্মিংহামে অপহৃত হন যখন তিনি তার মেয়ে আশার জন্মদিনের কেক নিয়ে বাস থেকে নামছিলেন।  বার্মিংহামের অ্যালুম রক এলাকায় তাকে তিন দিন বন্দী করে রাখা হয়েছিল, একটি এলাকা যেখানে প্রধানত ব্রিটিশ মিরপুরবাসী অধ্যুষিত ছিল। 

পুলিশের একজন মুখপাত্রের মতে, দুদিন পর বার্মিংহামের প্রায় ২০ মাইল দক্ষিণ-পূর্বে একটি খামারের গলিতে মাত্রের মৃতদেহ পাওয়া যায়।  জম্মু কাশ্মীর লিবারেশন ফ্রন্ট দায় স্বীকার করেছে এবং ১ মিলিয়ন পাউন্ড ($ ১.৮৪ মিলিয়ন) মুক্তিপণ এবং ভারতে বন্দী জঙ্গিদের মুক্তি দাবি করেছে।

অপহরণ হয়েছিল জম্মু কাশ্মীর লিবারেশন ফ্রন্টের প্রতিষ্ঠাতা মকবুল ভাটের কারাগার থেকে মুক্তি পাওয়ার একটি ব্যর্থ প্রচেষ্টা।  মিডিয়া আউটলেটে £1 মিলিয়ন মুক্তিপণ দাবি পাঠানো হয়েছিল।

## অপরাধী ও হত্যাকারী
মোহাম্মদ রিয়াজ এবং আবদুল কাইয়াম রাজা, তখনকার ২৭ বছর বয়সী, মাহাত্রে হত্যার জন্য দোষী সাব্যস্ত হন।  তৃতীয় সন্দেহভাজন, তারপরে ২১ বছর বয়সী তাকে গ্রেপ্তার করা হয়েছিল এবং ২০০৪ সাল পর্যন্ত ২০ বছরের জন্য কারাদণ্ড দেওয়া হয়েছিল।
আব্দুল কাইয়্যাম রাজাকে ১৯৮৪ সালের ফেব্রুয়ারিতে বার্মিংহামে গ্রেফতার করা হয় এবং অভিযুক্ত করা হয়।

মোহাম্মদ আসলাম মির্জা, ৪৮, একজন ব্রিটিশ নাগরিক এবং জম্মু ও কাশ্মীর লিবারেশন ফ্রন্ট (জেকেএলএফ) জঙ্গি, ২০০৪ সালে মার্কিন যুক্তরাষ্ট্রে তার ভিসার মেয়াদ শেষ করার জন্য গ্রেপ্তার হয়েছিল।  আঙুলের ছাপ প্রকাশ করেছে যে সে জেকেএলএফ-এর সদস্য ছিল, এবং মাহাত্রেকে হত্যা করার জন্য ব্যবহৃত বন্দুকের আঙুলের ছাপ থেকে জানা যায় যে তিনি মাহাত্রেকে অপহরণ ও হত্যার জন্য ওয়ান্টেড ছিলেন।  মির্জা আদালতকে বলেছেন যে তিনি হত্যার সাথে জড়িত নন এবং বলেছিলেন যে তিনি অভিযোগে আতঙ্কিত হয়েছিলেন এবং গুরুতর স্মৃতি সমস্যার কারণে ১৯৮৪ সালের ঘটনাগুলি তার মনে নেই।  তিনি আদালতকে জানান, হত্যার পর পারিবারিক ব্যবসায় কাশ্মীরে চলে গিয়েছিলেন।

মির্জা তার স্ত্রী সকিনা বিবি এবং সাত সন্তানকে বার্মিংহামে রেখে ১৯৮৪ সালে পাকিস্তান চলে যান। তিনি ২০০১ সালে পেনসিলভানিয়ার পটসভিলে অ্যান আসলামকে বিয়ে করেন এবং একটি পটসভিল অ্যাপার্টমেন্ট কমপ্লেক্স পরিচালনা করেন।

১ ডিসেম্বর ২০০৫-এ, একটি জুরি মির্জাকে দোষী সাব্যস্ত করেনা।

## প্রভাব এবং স্মৃতিচারণ
যুক্তরাজ্যের মিরপুরি পাকিস্তানিদের সমর্থিত পিপলস জাস্টিস পার্টি মাহাত্রের খুনিদের মুক্তির প্রচারণার মধ্য দিয়ে বেড়ে ওঠে।  মূল আন্দোলন, যার নাম FRAQ - "ফ্রি রিয়াজ অ্যান্ড কাইয়াম" - প্রচারাভিযান, পরে তার চূড়ান্ত নাম স্থির করার আগে "জাস্টিস ফর কাশ্মীর", তারপরে "জাস্টিস পার্টি" এ পরিবর্তিত হয়।

ভারতের পুনে শহরের একটি সেতু যা মাহাত্রে ব্রিজ নামে পরিচিত, তার নামকরণ করা হয়েছে।

## তথ্যসূত্র

বিষয়শ্রেণী:১৯৮৪-এ মৃত্যু
বিষয়শ্রেণী:১৯৩৬-এ জন্ম
জামে মসজিদ, কাঞ্চিপুরম

**জামে মসজিদ** (**জামা মসজিদ** নামেও পরিচিত এবং আনুষ্ঠানিকভাবে **সুন্নাত জামাত জুমা মসজিদ** নামে পরিচিত) তামিলনাড়ু রাজ্যের কাঞ্চিপুরম শহরে অবস্থিত একটি জুমা মসজিদ। এই মসজিদটি কানচি কামকোটী পীঠম এর পাশে অবস্থিত, যেটি একটি হিন্দু শিক্ষার কেন্দ্র।

## সংক্ষিপ্ত বিবরণ
কর্ণাটক এর আর্কোট নবাবরা ১৪২৩ খ্রিষ্টাব্দে বেলেপাথর এর মসজিদটি তৈরি করেন। এই মসজিদে দ্রাবিড়ীয় এবং ইন্দো-ইসলামিক শৈলীর মিশ্রণ দেখা যায়। এখানকার ২৬০টি স্তম্ভ বিভিন্ন উচ্চতায় ১৫টি গম্বুজকে ধরে রেখেছে।

এই জামে মসজিদ কাঞ্চিপুরমের দেবী কামাক্ষীর পক্ষ থেকে একটি উপহার।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

## আরও পড়ুন
* 

বিষয়শ্রেণী:ভারতের ১৫ শতকের মসজিদ
বিষয়শ্রেণী:১৪২৩ সালে সম্পন্ন হওয়া ভবন এবং কাঠামো
বিষয়শ্রেণী:কাঞ্চিপুরম জেলার ভবন এবং কাঠামো
বিষয়শ্রেণী:দ্রাবিড় স্থাপত্য
কাঞ্চিপুরম
বিষয়শ্রেণী:ইন্দো-ইসলামিক মসজিদ
বিষয়শ্রেণী:কাঞ্চিপুরম
বিষয়শ্রেণী:ভারতের গম্বুজযুক্ত মসজিদের ভবন
বিষয়শ্রেণী:ভারতের মিনারযুক্ত মসজিদের ভবন
বিষয়শ্রেণী:১৪২০-এর দশকে নির্মিত মসজিদ
বিষয়শ্রেণী:তামিলনাড়ুর মসজিদ
বিষয়শ্রেণী:ভারতের বেলেপাথরের ভবন

বিষয়শ্রেণী:ইন্দো-ইসলামি_মসজিদ
জামে মসজিদ, নাগপুর

**জামে মসজিদ** ভারতের নাগপুর এর মোমিনপুরায় অবস্থিত একটি জুমা মসজিদ। মসজিদটি নাগপুর রেলওয়ে স্টেশন থেকে প্রায় ১.৫ কিমি পূর্বে অবস্থিত।

মসজিদটি ১৯৬০ সালে নির্মিত হয়েছিল, এর চারটি মিনার রয়েছে, উত্তর দিকে একটি বাগান এবং দক্ষিণ দিকে একটি যানবাহন পার্কিং এলাকা রয়েছে। কিছু সময় আগে এর ১২৮ ফুট মিনারে বজ্রপাত হওয়ার পরে ২০১৯ সালে মসজিদের সংস্কার কাজ সম্পন্ন করা হয়েছিল।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

বিষয়শ্রেণী:ভারতের ২০ শতকের মসজিদ
নাগপুর
বিষয়শ্রেণী:ইন্দো-ইসলামিক মসজিদ
বিষয়শ্রেণী:ভারতের গম্বুজযুক্ত মসজিদের ভবন
বিষয়শ্রেণী:ভারতের মিনারযুক্ত মসজিদের ভবন
বিষয়শ্রেণী:১৯৬০-এ নির্মিত মসজিদ
বিষয়শ্রেণী:নাগপুরের মসজিদ
বিষয়শ্রেণী:ইন্দো-ইসলামি_মসজিদ
২০২৫ সালের বলিভিয়া বন্যা

২০২৫ সালের ২৬শে মার্চ, বলিভিয়ার রাষ্ট্রপতি লুইস আর্স ভয়াবহ বন্যার প্রতিক্রিয়ায় জাতীয় জরুরি অবস্থা ঘোষণা করেন। এই বন্যায় ৫০ জনেরও বেশি মানুষের মৃত্যু হয়েছে এবং দেশজুড়ে ব্যাপক বাস্তুচ্যুতি ঘটেছে। কয়েক মাস ধরে অস্বাভাবিক ভারী বৃষ্টিপাতের ফলে বলিভিয়ার নয়টি বিভাগের প্রতিটিই ক্ষতিগ্রস্ত হওয়ার পর এই ঘোষণা আসে।

## আবহাওয়া পরিস্থিতি

বলিভিয়া সাধারণত নভেম্বর থেকে মার্চ মাস পর্যন্ত বার্ষিক বর্ষাকাল অনুভব করে। তবে, বলিভিয়ার জাতীয় আবহাওয়া পরিষেবা SENAMHI-এর লুসিয়া ওয়ালপার জানান, ২০২৪-২০২৫ মৌসুমে অস্বাভাবিক আবহাওয়ার ধরণ দেখা গেছে। ২০২৫ সালের মার্চ মাসে নদীগুলোর পানি উপচে পড়ায় অনেকগুলো কমলা ও লাল সতর্কতা জারি করা হয়। এসব উচ্চ সতর্কতা সাধারণত ফেব্রুয়ারিতে দেখা গেলেও এবছর তা এপ্রিল পর্যন্ত গড়িয়েছে।

বৃষ্টিপাতের এই দীর্ঘায়িত সময় এবং তীব্রতা জলবায়ু পরিবর্তনের সঙ্গে সামঞ্জস্যপূর্ণ বলে উল্লেখ করেন বিজ্ঞানীরা ও Alliance for Global Water Adaptation-এর মতো সংস্থা। তারা বলছে, জলবায়ু পরিবর্তনের কারণে এই অঞ্চলে বৃষ্টিপাতের ধরণ পরিবর্তিত হচ্ছে।
## বন্যার প্রভাব

দীর্ঘস্থায়ী ও ব্যাপক এই বন্যা ২০২৫ সালের মার্চের শেষ নাগাদ প্রায় ৩৭০,০০০ বলিভিয় পরিবারকে ক্ষতিগ্রস্ত করে এবং ১,০০,০০০-এরও বেশি মানুষ বাস্তুচ্যুত হয়। দেশের বিভিন্ন বিভাগের ওপর বন্যার প্রভাব পড়ে। জাতীয় ঘোষণার আগেই একটি বিভাগকে "দুর্যোগকালীন অবস্থা" এবং অন্য তিনটিকে "জরুরি অবস্থা" হিসেবে ঘোষণা করা হয়।

প্রায় ১.২ কোটি জনসংখ্যার বলিভিয়ার একটি বড় অংশই এই বন্যায় ক্ষতিগ্রস্ত হয়েছে।

## সরকারি প্রতিক্রিয়া
রাষ্ট্রপতি লুইস আর্স ২৬শে মার্চ জাতীয় জরুরি অবস্থা ঘোষণা করেন, যা সরকারের জন্য জরুরি ত্রাণসামগ্রী কেনার প্রক্রিয়া সহজতর করে এবং ক্ষতিগ্রস্ত এলাকাগুলোতে দ্রুত সহায়তা পাঠানো সম্ভব করে তোলে। প্রতিক্রিয়া প্রচেষ্টার অংশ হিসেবে, দেশজুড়ে হাজার হাজার সামরিক সদস্য মোতায়েন করা হয় যারা গুরুতরভাবে ক্ষতিগ্রস্ত এলাকাগুলোতে সাহায্য পৌঁছে দিচ্ছে।

দুর্যোগের ব্যাপকতা প্রত্যন্ত অঞ্চল ও দুর্বল অবকাঠামোগত এলাকাগুলোতে জরুরি প্রতিক্রিয়া কার্যক্রমে চ্যালেঞ্জ তৈরি করেছে।

জরুরি অবস্থা ঘোষণার পাশাপাশি, বলিভিয়ান কংগ্রেস CAF (Development Bank of Latin America and the Caribbean) থেকে ৭৫ মিলিয়ন মার্কিন ডলারের ঋণ অনুমোদনের প্রস্তুতি নিচ্ছে।

## তথ্যসূত্র

বিষয়শ্রেণী:২০২৫ সালে বলিভিয়া
বিষয়শ্রেণী:২০২৫ সালের বন্যা
গুলহান পার্ক

**গুলহান পার্ক** (   "রোজহাউস পার্ক") হলো তুরস্কের ইস্তাম্বুলের ফাতিহ জেলার একটি ঐতিহাসিক নগর উদ্যান। এটি ৯.৭ হেক্টর এলাকা জুড়ে অবস্থিত, যা তোপকাপি প্রাসাদের সংলগ্ন এবং এর ভূমিতে অবস্থিত। পার্কের দক্ষিণ প্রবেশপথে প্রাসাদের বৃহৎ ফটকগুলির মধ্যে একটি রয়েছে। এটি ইস্তাম্বুলের প্রাচীনতম এবং সবচেয়ে বিস্তৃত পাবলিক পার্কগুলির মধ্যে একটি।

## ইতিহাস
[থাম্ব| [তোপকাপি প্রাসাদ থেকে দেখা গুলহান পার্ক]]
থাম্ব|পার্কের গথের স্তম্ভ
[থাম্ব| গুলহান পার্কে দুটি [সাদা বক]]
গুলহান পার্ক (ইংরেজি : *রোজহাউস*) এর প্রাঙ্গণই হলো সেই স্থান, যেখানে ১৮৩৯ সালের গুলহানের আদেশ ( বা *গুলহানে হাত-আই শেরিফ-আই*) জারি করা হয়েছিল। এই ফরমানটি অটোমান সাম্রাজ্যে তানজিমাত সংস্কার চালু করে, যা সাম্রাজ্যকে আধুনিকীকরণ করে এবং আইনের সামনে ধর্ম নির্বিশেষে সমস্ত অটোমান নাগরিকের সমানাধিকারের মতো পরিবর্তনগুলি অন্তর্ভুক্ত করে। এই ঘোষণাটি করেছিলেন সাম্রাজ্যের শীর্ষস্থানীয় রাষ্ট্রনায়ক, কূটনীতিক এবং সংস্কারক উজিরে আজম মুস্তাফা রশিদ পাশা।

গুলহান পার্ক একসময় তোপকাপি প্রাসাদের বাইরের বাগানের অংশ ছিল এবং মূলত একটি খাঁজ নিয়ে গঠিত ছিল। বাইরের উদ্যানের একটি অংশ পৌরসভা কর্তৃক পার্ক হিসেবে পরিকল্পনা করা হয়েছিল এবং ১৯১২ সালে জনসাধারণের জন্য উন্মুক্ত করা হয়েছিল। পার্কটিতে পূর্বে বিনোদন এলাকা, কফি হাউস, খেলার মাঠ ইত্যাদি ছিল। পরে, পার্কের ভেতরে একটি ছোট চিড়িয়াখানা খোলা হয়।

সাম্প্রতিক বছরগুলিতে পার্কটির একটি বড় সংস্কার করা হয়েছে; চিড়িয়াখানা, আনন্দ মেলা এবং পিকনিকের জায়গা অপসারণের ফলে খোলা জায়গার পরিমাণ বৃদ্ধি পেয়েছে। ভ্রমণের রুটগুলি পুনর্বিন্যাস করা হয়েছে এবং বড় পুলটি আধুনিক স্টাইলে সংস্কার করা হয়েছে। কংক্রিটের কাঠামো অপসারণের পর পার্কটি ১৯৫০-এর দশকের প্রাকৃতিক ভূদৃশ্য ফিরে পেয়েছে, যেখানে ১৮০০-এর দশকের গাছপালাও রয়েছে।
[থাম্ব| [ইসলামে বিজ্ঞান ও প্রযুক্তির ইতিহাসের ইস্তাম্বুল জাদুঘর]]
ইসলামে বিজ্ঞান ও প্রযুক্তির ইতিহাসের ইস্তাম্বুল জাদুঘরটি পার্কের পশ্চিম প্রান্তে তোপকাপি প্রাসাদের প্রাক্তন আস্তাবলে অবস্থিত। এটি ২০০৮ সালের মে মাসে তুরস্কের প্রধানমন্ত্রী রিসেপ তাইয়্যেপ এরদোয়ান উদ্বোধন করেন। জাদুঘরে ৮ম থেকে ১৬শ শতাব্দীর জ্যোতির্বিদ্যা, ভূগোল, রসায়ন, জরিপ, আলোকবিদ্যা, চিকিৎসা, স্থাপত্য, পদার্থবিদ্যা এবং যুদ্ধবিদ্যার ১৪০টি আবিষ্কারের প্রতিলিপি রয়েছে।

মিছিল কিয়স্ক (তুর্কি : *Alay Köşkü*) পার্কের বাইরের দেয়ালে অবস্থিত, যা ট্রামওয়েকে উপেক্ষা করে এবং পার্কের ভেতর থেকে প্রবেশযোগ্য। এতে রয়েছে আহমেত হামদি তানপিনার জাদুঘর লাইব্রেরি।

## ভবিষ্যৎ
গুলহান এলাকার পুরাতন ব্যারাকগুলি শীঘ্রই একটি সাংস্কৃতিক কেন্দ্রে রূপান্তরিত হবে বলে আশা করা হচ্ছে। এই কেন্দ্রে একটি গ্রন্থাগার এবং প্রদর্শনী হল থাকবে, পাশাপাশি কিলিম এবং হস্তশিল্পের উপর একটি কর্মশালাও থাকবে। এই পার্কটি ইস্তাম্বুলের জন্য অত্যন্ত গুরুত্বপূর্ণ, কারণ এর ধুলো ধারণ ক্ষমতা ৪২২.৮৮ টন/বছর এবং এর কার্বন সিঙ্ক ২৭৩৮.৯ টন পর্যন্ত পৌঁছায়। এটি প্রতি বছর ৩৩.৪ টন অক্সিজেনও উৎপাদন করতে পারে।

## আরও দেখুন

* অটোমান স্থাপত্য
* আশিক ভাইসেলের মূর্তি
* আতাতুর্কের মূর্তি (গুলহান পার্ক)
* তুরস্কের সংস্কৃতি ও পর্যটন মন্ত্রণালয় - গুলহান পার্ক

## তথ্যসূত্র

## সাহিত্য

* 
* Fanny Davis. *Palace of Topkapi in Istanbul*. 1970. ASIN B000NP64Z2

## বহিঃসংযোগ

* 
* গুলহান পার্কের চিত্র

বিষয়শ্রেণী:পৌর সার্বজনিক উদ্যান
বিষয়শ্রেণী:তোপকাপি প্রাসাদ
বিষয়শ্রেণী:ইস্তাম্বুলের উদ্যান
বিষয়শ্রেণী:ফাতিহ
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
কিহাক সাং

**কিহাক সাং** (জন্ম: ১৯৪৭) একজন দক্ষিণ কোরিয়ান উদ্যোক্তা, শিল্পপতি এবং ইয়ংওয়ান কর্পোরেশন–এর প্রতিষ্ঠাতা ও চেয়ারম্যান। তিনি বিশ্বব্যাপী পোশাক ও টেক্সটাইল শিল্পে গুরুত্বপূর্ণ অবদানের জন্য সুপরিচিত। বাংলাদেশ সরকারের প্রধান উপদেষ্টা অধ্যাপক মুহাম্মদ ইউনূস বিনিয়োগ সম্মেলনের আনুষ্ঠানিক উদ্বোধনী অনুষ্ঠানে সাং কে সম্মানসূচক নাগরিকত্ব সনদ প্রদান করেন।

## প্রারম্ভিক জীবন ও কর্মজীবন
কিহাক সাং ১৯৪৭ সালে দক্ষিণ কোরিয়ায় জন্মগ্রহণ করেন। পড়াশোনা শেষে তিনি কোরিয়ান সেনাবাহিনীতে ১৮ মাস প্রশিক্ষণ নেন। বাবার কোল্ড স্টোরেজ ব্যবসায় যোগ না দিয়ে তিনি পোশাক শিল্পে কাজ করার সিদ্ধান্ত নেন। ২৫ বছর বয়সে তিনি একটি পোশাক প্রতিষ্ঠানে বিক্রয় নির্বাহী হিসেবে কাজ শুরু করেন এবং অল্প সময়েই সুইডিশ ও আমেরিকান বাজারে বিশেষ দক্ষতা অর্জন করেন। ১৯৭৪ সালে, তিনি দুইজন অংশীদারের সাথে ইয়ংওয়ান কর্পোরেশন প্রতিষ্ঠা করেন এবং সিউলের উপশহরে প্রথম কারখানা স্থাপন করেন।

## কার্যক্রম

### বাংলাদেশে কার্যক্রম
১৯৭৯ সালে কিহাক সাং বাংলাদেশে আসেন পোশাক কারখানা স্থাপনের সম্ভাবনা দেখতে। সে সময় বাংলাদেশের ইউরোপীয় বাজারে কোটামুক্ত প্রবেশাধিকার ছিল। ১৯৮০ সালের মে মাসে, তিনি স্থানীয় অংশীদারদের সাথে ইয়ংওয়ান বাংলাদেশ লিমিটেড প্রতিষ্ঠা করেন। প্রথম দিকে ২৫০ জন কর্মী নিয়ে একটি সরল পোশাকের অর্ডার দিয়ে কার্যক্রম শুরু হয়। এরপর দ্রুতই কোম্পানি সফলতা অর্জন করে এবং ১৯৮৪ সালের মধ্যে ১৮ মিলিয়ন ডলারের পণ্য রপ্তানি করে। ১৯৮৬ সালে, তিনি বাংলাদেশের অংশীদারদের থেকে আলাদা হয়ে চট্টগ্রাম রপ্তানি প্রক্রিয়াকরণ অঞ্চলে (CEPZ) নিজস্ব কারখানা স্থাপন করেন।

### সম্প্রসারণ ও বিশ্বজুড়ে কার্যক্রম
১৯৮০ ও ৯০ দশকে ইয়ংওয়ান কর্পোরেশন ভিয়েতনাম, উজবেকিস্তান, এল সালভাদর ও ইথিওপিয়া সহ বিভিন্ন দেশে কার্যক্রম বিস্তার করে। ১৯৮৮ সালে কোম্পানিটি দক্ষিণ কোরিয়ার শেয়ারবাজারে তালিকাভুক্ত হয়।১৯৯১ সালের এপ্রিল মাসে, চট্টগ্রামে একটি বিধ্বংসী ঘূর্ণিঝড় ইয়ংওয়ানের কারখানাগুলিকে ধ্বংস করে দেয়। সেই সময়ে কিহাক সাং নিজে চট্টগ্রামে থেকে উদ্ধার ও পুনর্গঠনের নেতৃত্ব দেন। এই ঘটনার পর তিনি শ্রমিকদের প্রতি এক বিশেষ ভালোবাসা অনুভব করেন এবং বাংলাদেশে আরও বিনিয়োগে মনোযোগী হন।

### কোরিয়ান এক্সপোর্ট প্রসেসিং জোন (KEPZ)
১৯৯০ দশকের মাঝামাঝি, জাইকা (JICA)–এর একটি প্রকল্পে অংশ নিয়ে কিহাক সাং অনুপ্রাণিত হন একটি ব্যক্তিমালিকানাধীন রপ্তানি প্রক্রিয়াকরণ অঞ্চল (EPZ) গঠনের জন্য। ১৯৯৫ সালে তিনি আনুষ্ঠানিকভাবে KEPZ প্রকল্প শুরু করেন। আনোয়ারা উপজেলায় যেখানে প্রকল্পটি গড়ে তোলা হয়, সেটি ছিল একেবারে অনুন্নত ও বালুময় এলাকা—স্থানীয়ভাবে 'টেক্সাস' নামে পরিচিত। সরকার ২৫০০ একরের বেশি জমি অধিগ্রহণ করে ইয়ংওয়ানের জন্য, এবং একটি নতুন আইন প্রণয়ন করে যার অধীনে বেসরকারি ইপিজেড পরিচালিত হবে। তবে অনুমোদন, পরিবেশ ছাড়পত্র, এবং জমির খতিয়ান পেতে ইয়ংওয়ানকে দীর্ঘ ২৫ বছরের বেশি সময় অপেক্ষা করতে হয়। অবশেষে, ২০১১ সালে KEPZ–এর প্রথম কারখানা চালু হয়। এখানে বৃষ্টির পানি সংরক্ষণ এবং পরিবেশবান্ধব অবকাঠামো নির্মাণের মাধ্যমে শিল্প এলাকাটি বন্যা থেকে রক্ষা পেয়েছে। এখন KEPZ বছরে প্রায় ৫০ কোটি গ্যালন বৃষ্টির পানি সংরক্ষণ করে এবং এর ৫০% এলাকা সবুজায়নের জন্য সংরক্ষিত।

২০২৫ সালের হিসেবে, ইয়ংওয়ান কর্পোরেশনে বিশ্বজুড়ে ৮৫,০০০ জনের বেশি কর্মী কাজ করেন, যার মধ্যে ৭০,০০০ জন বাংলাদেশে কর্মরত। কোম্পানির বার্ষিক রাজস্ব ২.৫ থেকে ৩ বিলিয়ন মার্কিন ডলার, যার একটি বড় অংশ বাংলাদেশ থেকে আসে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ব্যবসায়ী
বাবর আলী (দ্ব্যর্থতা নিরসন)

**বাবর আলী** বলতে বুঝায়

* বাবর আলী - পশ্চিমবঙ্গের একজন শিক্ষক
* বাবর আলী - বাংলাদেশী এভারেস্ট বিজয়ী 
* বাবর আলী খান - বাংলা, বিহার ও উড়িষ্যার নবাব
২০২৭ ফিফা নারী বিশ্বকাপ

**২০২৭ ফিফা মহিলা বিশ্বকাপ** হবে ফিফা মহিলা বিশ্বকাপের দশম আসর। এটি প্রতি চার বছর অন্তর আয়োজিত একটি আন্তর্জাতিক মহিলা ফুটবল প্রতিযোগিতা, যেখানে ফিফার সদস্য দেশগুলোর জাতীয় দল অংশগ্রহণ করে। ২০১৯ সালের জুলাই মাসে ফিফার ঘোষণার পর টুর্নামেন্টটি দ্বিতীয়বারের মতো ৩২টি দল নিয়ে অনুষ্ঠিত হবে। স্পেন বর্তমান চ্যাম্পিয়ন, তারা ২০২৩ সালে প্রথমবারের মতো চ্যাম্পিয়ন হয়। এটি হবে ৩২ দলের অংশগ্রহণে আয়োজিত দ্বিতীয় ও শেষ আসর, কারণ ফিফা নিশ্চিত করেছে যে ২০৩১ সালে পরবর্তী আসরে দল সংখ্যা বাড়িয়ে ৪৮ করা হবে।

২০২৪ সালের ১৭ মে ফিফা ঘোষণা করে যে ব্রাজিল ২০২৭ সালের ফিফা নারী বিশ্বকাপের আয়োজক দেশের স্বীকৃতি পেয়েছে, যার ফলে এটি দক্ষিণ আমেরিকায় অনুষ্ঠিত প্রথম ফিফা মহিলা বিশ্বকাপ। এর ফলে সুইডেন, যুক্তরাষ্ট্র, জার্মানি, ফ্রান্স এবং কানাডার পর ব্রাজিল হবে ষষ্ঠ দেশ যারা পুরুষ ও মহিলা উভয় ফিফা বিশ্বকাপ আয়োজন করেছে; ব্রাজিল এর আগে ১৯৫০ ও ২০১৪ সালে পুরুষদের বিশ্বকাপ আয়োজন করেছিল।

এছাড়া ব্রাজিলই প্রথম দেশ যারা ফিফার আটটি ভিন্ন ভিন্ন প্রতিযোগিতার আয়োজন করেছে, যার মধ্যে রয়েছে: ২০১৬ সালের অলিম্পিক ফুটবল টুর্নামেন্ট, ২০০০ সালের ফিফা ক্লাব বিশ্ব চ্যাম্পিয়নশিপ, ২০১৩ সালের ফিফা কনফেডারেশনস কাপ, ২০১৯ সালের ফিফা অনূর্ধ্ব-১৭ বিশ্বকাপ, ২০০৮ সালের ফিফা ফুটসাল বিশ্বকাপ এবং ফিফা আয়োজিত বিচ সকার বিশ্বকাপের প্রথম তিনটি আসর (২০০৫, ২০০৬ ও ২০০৭)।

## টীকা

## তথ্যসূত্র

## বহিঃ সংযোগ
* ফিফা মহিলা বিশ্বকাপের অফিসিয়াল ওয়েবসাইট

বিষয়শ্রেণী:ফিফা নারী বিশ্বকাপ প্রতিযোগিতা
বিষয়শ্রেণী:পূর্ব নির্ধারিত ফুটবল প্রতিযোগিতা
ব্রেডি ক্রিকেট ক্লাব মাঠ

**ব্রেডি ক্রিকেট ক্লাব মাঠ** হল উত্তর আয়ারল্যান্ডের মাঘেরামাসন, কাউন্টি টাইরোনে অবস্থিত একটি ক্রিকেট মাঠ। এটি ব্রেডি ক্রিকেট ক্লাবের অধীনস্থ। এটি আয়ারল্যান্ডের চতুর্থ মাঠ, যেখানে আন্তর্জাতিক ক্রিকেট ম্যাচ আয়োজিত হয়েছে।

## আন্তর্জাতিক ক্রিকেট
২০১৫ সালের মে মাসে আন্তর্জাতিক ক্রিকেট কাউন্সিল ক্রিকেটের সংক্ষিপ্ত ফর্ম্যাটটি আয়োজনের জন্য মাঠটিকে অনুমোদন দেয়। ২০১৫ সালের জুনে আয়ারল্যান্ড স্কটল্যান্ডের বিপক্ষে টি-টোয়েন্টি আন্তর্জাতিক ম্যাচের সিরিজ খেলে, এই মাঠটি প্রথম আন্তর্জাতিক ক্রিকেট ম্যাচ আয়োজন করে।

২০১৫ সালের আইসিসি বিশ্ব টি-টোয়েন্টি বাছাইপর্বের ম্যাচ আয়োজনের জন্য এটিকে একটি ভেন্যু হিসেবে নির্বাচিত করা হয়েছিল।

## আন্তর্জাতিক সেঞ্চুরি
### ওডিআই
এখনও পর্যন্ত দুটি ওডিআই সেঞ্চুরি হয়েছে।

### টি২০আই
এখনও পর্যন্ত একটি টি২০আই সেঞ্চুরি হয়েছে।

## আরও দেখুন
*  মেলাহাইড ক্রিকেট ক্লাব মাঠ, ডাবলিন
*  স্টরমন্ট গ্রাউন্ড, বেলফাস্ট
*  ক্যাসল এভিনিউ, ডাবলিন
## তথ্যসূত্র

## বহিঃসংযোগ
* cricinfo
* criketarchive
* Bready Cricket Club

বিষয়শ্রেণী:উত্তর আয়ারল্যান্ডের ক্রিকেট মাঠ
নাবিদ

**নাবিদ** (Arabic: **** ) হল একটি আরব উপদ্বীপের ঐতিহ্যবাহী গাঁজানো পানীয় সাধারণত পানিতে ভেজানো খেজুর দিয়ে তৈরি হয়, যদিও এটি শুকনো আঙ্গুর (*কিশমিশ*) দিয়েও তৈরি করা যেতে পারে। নাবিধ সাধারণত নেশা সৃষ্টি করে না, তবে নির্দিষ্ট সময়ের জন্য রেখে দিলে, গাঁজানোর মাত্রার উপর নির্ভর করে এটি হালকা নেশা সৃষ্টিকারী, অথবা ভারী নেশা সৃষ্টিকারীতে পরিণত হতে পারে।

নাবিদ আশেপাশের অবস্থার উপর নির্ভর করে অ্যালকোহলের পরিমাণকে নেশার মাত্রায় বাড়িয়ে দেয় বলে জানা যায় । যেহেতু অনেক মুসলিম অ্যালকোহলকে হারাম বলে মনে করেন, তাই নাবিধকে শুধুমাত্র একটি নির্দিষ্ট সময়ের জন্য গাঁজন করা হয় এবং তারপর এটি অ্যালকোহলে পরিণত হয়। ইমাম মালিক ইবনে আনাসের হাদিস সংকলন অনুসারে , "লাউ বা পিচ দিয়ে মাখানো জগে নাবিধ প্রস্তুত করা" নিষিদ্ধ।

## ইতিহাস
ইফিসাসের রুফাস (প্রায় ১০০ খ্রিস্টাব্দ) পানীয় নাবীদ সম্পর্কে একটি ট্র্যাক্ট লিখেছিলেন, যা কুস্তা ইবনে লুকা তার সময়ে আরবি ভাষায় রিসালাহ ফি আল-নাবীদ নামে অনুবাদ করেছিলেন। ২০০৭ সালে, বিশ্বের বিভিন্ন লাইব্রেরি থেকে এই পাণ্ডুলিপির কপি সংগ্রহ ও সংগ্রহ করার পর, হাকিম সৈয়দ জিল্লুর রহমান আবার উর্দু ও আরবি ভাষায় এই বিরল রচনাটি পুনঃপ্রবর্তন ও প্রকাশ করেন।

আরব লেখক ইবনে ফাদলান ভোলগায় "রুসিয়া" নামে পরিচিত এক জাতির সাথে এক সাক্ষাতের বর্ণনা দিয়েছেন, যারা হয়তো রাশিয়ান অথবা ভাইকিং ছিলেন। তিনি বর্ণনা করেছেন যে রুসিয়ারা কীভাবে "নাবিদ" নামে পরিচিত একটি মদ্যপ পানীয় পান করতেন। এটি আসলে কী পানীয় ছিল তা স্পষ্ট নয়, তবে প্রেক্ষাপট থেকে স্পষ্ট যে এটি নেশাকর ছিল।

আধুনিক প্রমিত আরবিতে নাবিধের অর্থ সাধারণভাবে মদ অর্থে পরিবর্তিত হয়েছে, যা মদের জন্য ধ্রুপদী আরবি শব্দ "*খামর*" এর পরিবর্তে এসেছে।

## আরও দেখুন
* নাকিয়ে আল জাবিব
* শিরা

## তথ্যসূত্র

বিষয়শ্রেণী:আরবি শব্দ ও বাক্যাংশ
বিষয়শ্রেণী:পানীয়
সুয়াদ

**সুয়াদ** ( আরবি : سعاد *সু‘আদ* ) এবং **সউয়াদ**, **সওয়াদ**, **সৌদ**, **সোয়াদ** এই রূপগুলো আরবি ক্রিয়াপদ  *সা‘আদা* ( سَعَدَ - 'সুখী, সৌভাগ্যবান বা ভাগ্যবান') থেকে উদ্ভূত, যে নামের অর্থ "সৌভাগ্য, সুখ, শুভ, সমৃদ্ধ, অনুকূল"। *সুয়াদ* হলো আরবি নাম *[[সাদ]]* এর আরেকটি রূপ।

এই নামটি মূলত কোনো মহিলার জন্য প্রদত্ত নাম, তবে পুরুষরাও এটিকে প্রদত্ত নাম হিসেবে ব্যবহার করে থাকে।

*সুয়াদ* একটি গোত্রেরও নাম এবং একজন প্রাচীন দেবতার আরবি নাম।

এই নামটির জন্য উল্লেখ করা যেতে পারে:

## প্রদত্ত নাম

### সউয়াদ বা সৌদ

* সউয়াদ, *[[বার্নড অ্যালাইভ]]* বইয়ের লেখক
* সউয়াদ আবদেররহিম (জন্ম ১৯৬৪), তিউনিসীয় রাজনীতিবিদ
* সউয়াদ আবদুল্লাহ (জন্ম ১৯৫০), কুয়েতি অভিনেত্রী
* সওয়াদ ইদ সালেম (জন্ম ১৯৭৯), আলজেরীয় দূরপাল্লার দৌড়বিদ
* সউয়াদ আমিদু (জন্ম ১৯৫৯), ফরাসি অভিনেত্রী।
* সউয়াদ বেনজাবাল্লাহ, আলজেরীয় আইনজীবী, নারী অধিকার কর্মী এবং রাজনীতিবিদ
* সউয়াদ চেরুয়াতি (জন্ম ১৯৮৯), আলজেরীয় সাঁতারু
* সৌদ আল-শাম্মারী (জন্ম ১৯৬৬), সৌদি আরবের নারী অধিকার কর্মী
* সউয়াদ দিবি, মরক্কোর নারীবাদী কর্মী
* সউয়াদ দিনার (জন্ম ১৯৭৭), ফরাসি ভারোত্তোলক
* সউয়াদ ফারেস (জন্ম ১৯৪৮), ঘানার সিরীয় বংশোদ্ভূত ব্রিটিশ মঞ্চ, রেডিও, টেলিভিশন এবং চলচ্চিত্র অভিনেত্রী
* সউয়াদ মাসি (জন্ম ১৯৭২), আলজেরীয় গায়ক
* সউয়াদ মেখেননেট (জন্ম ১৯৭৮), জার্মান সাংবাদিক
* সউয়াদ কাসিম মোহাম্মদ (জন্ম ১৯৭৬), জিবুতির ভাষাবিদ
* সউয়াদ নওফাল, সিরিয়ার স্কুলশিক্ষক এবং কর্মী
* সউয়াদ ওলহাজ (জন্ম ১৯৭৪), মরক্কোর ফুটবল রেফারি
* সউয়াদ টিটো (জন্ম ১৯৮৬), আলজেরিয়ান হ্যান্ডবল খেলোয়াড়
* সউয়াদ (চলচ্চিত্র), একটি মিশরীয় চলচ্চিত্র

### সোয়াদ

* সোয়াদ ফেজ্জানি, লিবিয়ান সাঁতারু
* সোয়াদ হোসনি (১৯৪৩-২০০১), মিশরীয় অভিনেত্রী এবং গায়িকা

### সুয়াদ

* সুয়াদ আমিরি (জন্ম ১৯৫১), ফিলিস্তিনি লেখক এবং স্থপতি
* সুয়াদ আল-আত্তার (জন্ম ১৯৪২), ইরাকি চিত্রশিল্পী
* সুয়াদ বেশিরেভিচ (১৯৬৩-২০১৯), বসনিয়ান বংশোদ্ভূত স্লোভেনীয় ফুটবলার এবং ফুটবল ম্যানেজার
* সুয়াদ ফাইলকোভিচ (জন্ম ১৯৭৮), স্লোভেনীয় ফুটবলার
* সুয়াদ গ্রুদা (জন্ম ১৯৯১), সুইডিশ এবং মন্টিনিগ্রোর ফুটবলার
* সুয়াদ জোসেফ (জন্ম ১৯৪৩), লেবানিজ বংশোদ্ভূত আমেরিকান নৃবিজ্ঞানী
* সুয়াদ কালেসিচ্ (জন্ম ১৯৫৪), বসনিয়ান ফুটবলার
* সুয়াদ নাসর (১৯৫৩-২০০৭), মিশরীয় মঞ্চ, টেলিভিশন এবং চলচ্চিত্র অভিনেত্রী
* সুয়াদ নোকিচ্ (জন্ম ১৯৯৩), সার্বিয়ান-বসনিয়াক ফুটবলার
* সুয়াদ সাহিতি (জন্ম ১৯৯৩), কসোভো আলবেনিয়ান পেশাদার ফুটবলার
* সুয়াদ সালিহ (জন্ম ১৯৪৫), আল-আজহার বিশ্ববিদ্যালয়ের মিশরীয় তুলনামূলক ফিকহ অধ্যাপক
* সুয়াদ শেহোভিচ (জন্ম ১৯৮৭), মন্টিনিগ্রিন বাস্কেটবল খেলোয়াড়
* সুয়াদ শভ্রাকা (১৯২৭–১৯৯৫), বসনিয়ান এবং যুগোস্লাভ ফুটবলার
* সুয়াদ জেলজকোভিচ (জন্ম ১৯৬০), বসনিয়ান রাজনীতিবিদ যিনি বসনিয়া ও হার্জেগোভিনার দশটি ক্যান্টনের মধ্যে একটি সারায়েভো ক্যান্টনের প্রধানমন্ত্রী হিসেবে দায়িত্ব পালন করেছিলেন।

## পদবি

* মোহাম্মদ আবদু এল-সৌদ (জন্ম ১৯৬৮), মিশরীয় পেন্টাথলিট

## আরো দেখুন

বিষয়শ্রেণী:প্রদত্ত নাম
বিষয়শ্রেণী:আরবি প্রদত্ত নাম
বিষয়শ্রেণী:আরবি ভাষার উপাধি
এসএফ অ্যামোনিয়া

**এসএফ ''অ্যামোনিয়া***  হলো নরওয়ের টেলিমার্কের টিন লেকে চলাচলকারী একটি বাষ্পচালিত রেল ফেরি। ফেরিটি টিন হ্রদের চারটি রেল ফেরির মধ্যে একটি ছিল যা রজুকান লাইনকে টিনোসেট লাইনের সাথে সংযুক্ত করেছিল। নর্স্ক হাইড্রো এই সিস্টেমটি ব্যবহার করে রজুকান থেকে স্কিয়েন বন্দরে রাসায়নিক পরিবহনের জন্য ব্যবহার করা হয়। এই ফেরিটি বিশ্বের বাকি চারটি বাষ্পচালিত রেল ফেরির মধ্যে একটি এবং এখনও [[নরওয়ে|নরওয়ের]] মেইলে নোঙ্গর করা দেখা যায়। 

== বিশেষত্ব ==
[[চিত্র:Ammonia_Mæl.jpg|বাম|থাম্ব|250x250পিক্সেল| মেল *-এ ডিএফ অ্যামোনিয়া*]]
*অ্যামোনিয়া*  ১২০ মিটার ট্র্যাকে ১৭টি ডাবল-ট্র্যাক [[আদর্শ-গেজ রেলপথ|স্ট্যান্ডার্ড গেজ]] রেলওয়ে গাড়ি বহন করতে পারে, যার মোট ওজন ৬৩০ টন এবং একসাথে ১৫০ জন যাত্রী বহন করার ক্ষমতা আছে। অ্যামোনিয়ায় দুটি বাষ্পীয় ইঞ্জিন রয়েছে যার প্রতিটি ৩০০ কিলোওয়াট (৪০০ হর্সপাওয়ার) ক্ষমতা সম্পন্ন এবং প্রতি ঘন্টায় ২২ কিমি  গতিতে চলতে পারে।

== ইতিহাস ==
নর্স্ক ট্রান্সপোর্টের দ্বারা নির্মিত তৃতীয় রেল ফেরি ছিল অ্যামোনিয়া। ১৯২৮ সালে যখন এটি নির্মাণের পরিকল্পনা করা হয় সেইসময় রুকানফস এবং হাইড্রো নামে দুটি খুব ছোট পুরানো ফেরি ছিল। বাস্তবে, হাইড্রোকে কমপক্ষে বিশ মিটার প্রসারিত করার কথা ভাবা হয়েছিল। প্রথমে ডিজেল ট্র্যাকশন দেবার পরিকল্পনা করা হয়, কিন্তু সেই সময়ে জাহাজের জন্য ডিজেল সর্বোত্তম ছিল না। *অ্যামোনিয়া* বাষ্পচালিত রেল ফেরিটি  এ/এস মস ভার্চুয়াল & ডক নামে একটি নির্মাণকারী সংস্থা দ্বারা টিন লেক ডকে এটি নির্মিত হয়। ১৯২৯ সালের ১৮ জুন এই রেল ফেরিটি চালু করা হয়। ফেরিটির নির্মাণে ৯৩২,০০০ নরওয়েজীয় ক্রোনা খরচ হয়েছিল, যার মধ্যে নর্স্ক ট্রান্সপোর্টকে দেওয়া হয় ৮২৯,৪৮৫ নরওয়েজীয় ক্রোনা।

অ্যামোনিয়া দ্রুত প্রধান ফেরি হয়ে ওঠে। ১৯৩৯ সালে এটি মোট ৩৪০ দিন পরিষেবা প্রদান করেছিল। যেখানে হাইড্রো এবং রুকানফস পরিষেবা প্রদান করেছিল যথাক্রমে ৩২ দিন ও ১৮ দিন । ১৯৪৪ সালে হাইড্রো ডুবে যাওয়ার পর, অ্যামোনিয়াকে হ্রদের ওপারে প্রধান পরিবহনের কাজটি করতে হয়। ১৯৪৪ সালের সেপ্টেম্বরের মধ্যে এটি প্রতিদিন আট রাউন্ড ট্রিপ করছিল। ১৯৫১ সালে [[কয়লা|কয়লাচালিত]] বয়লারের পরিবর্তে পেট্রোলিয়াম জ্বালানিচালিত বয়লার ব্যবহার শুরু হয়।

১৯৫৬ সালে যখন ডিজেলচালিত এমএফ *স্টোরগাট* চালু করা হয়, তখন অ্যামোনিয়াকে একটি রিজার্ভ জাহাজে পরিণত করা হয়, যা মূলত *স্টোরগাট* মেরামতে থাকাকালীন সময় এটি ব্যবহৃত হতো। ১৯৬৫ সালের *দ্য হিরোস অফ টেলিমার্ক'' চলচ্চিত্রে হাইড্রোর ভূমিকায় অ্যামোনিয়াকেও উপস্থাপন করা হয়। ১৯৭০-এর দশকে নর্স্ক পরিবহন এটিকে ডিজেল-বিদ্যুতে পুনর্নির্মাণের কথা বিবেচনা করে। ১৯৯১ সালে রেলপথটি বন্ধ হয়ে যাওয়ার পর অ্যামোনিয়া রেল ফেরিটিকে পরিষেবা থেকে সরিয়ে নেওয়া হয়, কিন্তু মেল শিপইয়ার্ডে এটি এখনও কার্যকর অবস্থায় জ্বলজ্বল করছে।

## তথ্যসূত্র

বিষয়শ্রেণী:১৯২৯-এর জাহাজ
বিষয়শ্রেণী:নরওয়ের বাষ্প চালিত জাহাজ
বিষয়শ্রেণী:নরওয়ের সাংস্কৃতিক ঐতিহ্য
জামে মসজিদ, নাথোয়াল

**জামে মসজিদ** হলো লুধিয়ানা জেলার পাঞ্জাব রাজ্যের নাথোয়ালে অবস্থিত একটি জুমার মসজিদ। মসজিদটি নাথোয়াল গ্রামে অবস্থিত এবং এটি রায়কোট থেকে প্রায় , লুধিয়ানা থেকে  এবং চণ্ডীগড়ে, পাঞ্জাবের রাজধানী শহর থেকে  দূরে।

## ইতিহাস
১৯৪৭ সালের ভারতের বিভাজনের সময় প্রায় বারোটি স্থানীয় মুসলিম পরিবার পাকিস্তানে চলে যায়; এবং শিখদের অনুমতিতে ৫০টি পরিবার শহরে থেকে যায়। কারণ তারা চায়নি মুসলিম পরিবারগুলো চলে যাক। ওই সময়েই মসজিদটি নির্মিত হয়। , নাথোয়ালে প্রায় ৭,০০০ জন লোক বাস করত। এর মধ্যে  জন মুসলিম ছিল।

২০১৫ সালে মুসলিম, হিন্দু এবং শিখরা মসজিদটির সংস্কারে সহযোগিতা করে। প্রকল্পে যে ২৫ লাখ রুপি খরচ হয়, তার প্রায় ৬৫ শতাংশ শিখ ও হিন্দুরা অনুদান দেয়।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

বিষয়শ্রেণী:ভারতে ২০শ শতকের মসজিদ
বিষয়শ্রেণী:লুধিয়ানার স্থাপনা
লুধিয়ানা
বিষয়শ্রেণী:১৯৫০-এর দশকে নির্মিত মসজিদ
বিষয়শ্রেণী:পাঞ্জাব, ভারত-এর মসজিদ
ঝালরা মসজিদ

**ঝালরা মসজিদ** (**ঝালরা জামে মসজিদ** নামেও পরিচিত)  ভারতের উত্তর প্রদেশ রাজ্যের বিজনোর জেলা এর মধুসূদনপুর নন্দ ওরফে ঝালরা গ্রামে অবস্থিত জুমার মসজিদ। মসজিদটির নির্মাণ ১৮৫৮ সালে শুরু হয়েছিল এবং ব্রিটিশ ঔপনিবেশিক আমলে ১৮৭৫ সালে সম্পন্ন হয়েছিল। মাওলানা ক্বারী ফুরকান ২০০৪ সালে মসজিদটি পুনর্নির্মাণ করেন।

## ইতিহাস
আব্দুল রহমান মনসুরীর পুত্র হাফিজ আব্দুল সালাম এই মসজিদটি পুনর্নির্মাণের জন্য ঝান্ডাপুরের মাওলানা ক্বারী ফুরকানকে নিযুক্ত করেন। নির্মাণ কাজ ২০০৪ সালে শুরু হয়েছিল এবং এর ব্যয় ছিল ১০ লক্ষ রুপি। ঝালরি গ্রাম এবং নাসিরী গ্রামের লোকেরা এই মসজিদে জুমার নামাজ আদায় করতে আসে, কারণ এটিই একমাত্র মসজিদ যেখানে জুমার নামাজ অনুষ্ঠিত হয়।

## আরও দেখুন
* ভারতে ইসলাম
* ভারতের মসজিদের তালিকা

## তথ্যসূত্র


বিষয়শ্রেণী:ভারতে ১৮৫৮ সালের স্থাপনা
বিষয়শ্রেণী:ভারতে উনিশ শতকের মসজিদ
বিষয়শ্রেণী:বিজনোর জেলা
বিষয়শ্রেণী:ভারতে মিনারযুক্ত মসজিদ ভবন
বিষয়শ্রেণী:১৮৭০-এর দশকে সম্পন্ন হওয়া মসজিদ
বিষয়শ্রেণী:২০০৪ সালে সম্পন্ন হওয়া মসজিদ
বিষয়শ্রেণী:উত্তর প্রদেশের মসজিদ
বিষয়শ্রেণী:১৮৭৫ সালে সম্পন্ন হওয়া ধর্মীয় ভবন ও কাঠামো
কালী মসজিদ, হায়দ্রাবাদ

**কালী মসজিদ** () ভারতের তেলেঙ্গানা রাজ্যের হায়দ্রাবাদ জেলার হায়দ্রাবাদে অবস্থিত একটি মসজিদ।

## পটভূমি
১৬৯২ খ্রিস্টাব্দে হায়দ্রাবাদের মুঘল গভর্নর রুস্তম দিল খান এই মসজিদটি নির্মাণ করেন। ছোট এই মসজিদটি কুতুবশাহী শৈলীতে নির্মিত এবং এর তিনটি খিলান একটি চত্বরের দিকে খোলে। চত্বরে একটি ওযুখানা অবস্থিত। ওযুখানার পরেই জান সিপার খান এবং রুস্তম দিল খান-এর কবর রয়েছে। মসজিদের নির্মাণকাল *[[মিহরাব]]*-এর উপরে একটি শিলালিপিতে উল্লেখ করা আছে।

## আরও দেখুন

* ভারতে ইসলাম
* তেলেঙ্গানার মসজিদের তালিকা

## তথ্যসূত্র

বিষয়শ্রেণী:ভারতে ১৭০২ সালের স্থাপনা
বিষয়শ্রেণী:ভারতে আঠারো শতকের মসজিদ
বিষয়শ্রেণী:ভারতে মিনারযুক্ত মসজিদ ভবন
বিষয়শ্রেণী:১৭০০-এর দশকে সম্পন্ন হওয়া মসজিদ
বিষয়শ্রেণী:ভারতের হায়দ্রাবাদের মসজিদ
বিষয়শ্রেণী:কুতুবশাহী স্থাপত্য
বিষয়শ্রেণী:১৭০২ সালে সম্পন্ন হওয়া ধর্মীয় ভবন ও কাঠামো
কাম্বালাক্কাদ জুমা মসজিদ

**কাম্বালাক্কাদ জুমা মসজিদ** ভারতের কেরালা রাজ্যের ওয়ানাড জেলার ভাইথিরি তালুক এর কাছে কাম্বালাক্কাদ-এ অবস্থিত একটি জুমার মসজিদ। এই মসজিদটি ওয়ানাড জেলার অন্যতম গুরুত্বপূর্ণ এবং বৃহত্তম মসজিদ।

মসজিদটি ইসাতুল ইসলাম সঙ্গম কাম্বালাক্কাদ দ্বারা পরিচালিত হয়।

কাম্বালাক্কাদ জেলা সদর কালপেট্টা থেকে প্রায় ৮ কিলোমিটার দূরে অবস্থিত এবং এটি কালপেট্টা-মানান্থাভাদি মহাসড়কের প্রধান শহরগুলির মধ্যে একটি।

## গ্যালারি

Kambalakkad EK Masjidh.1.jpg|মসজিদের ভেতরের দেওয়ালচিত্র
Kambalakkad EK Masjidh.2.jpg| ২০১৬ সালে মসজিদের অভ্যন্তর


## আরও দেখুন

* ভারতে ইসলাম
* ভারতের মসজিদের তালিকা
* কেরালার মসজিদের তালিকা

## তথ্যসূত্র

কাম্বালাক্কাদ
বিষয়শ্রেণী:মানান্থাভাদি এলাকা
বিষয়শ্রেণী:কেরালার মসজিদ
বিষয়শ্রেণী:ওয়ানাড জেলার ধর্মীয় ভবন ও কাঠামো
কুলসুম বেগম মসজিদ

**কুলসুম বেগম মসজিদ** (**কুলসুমপুরা মসজিদ** এবং **জামা মসজিদ কারওয়ান** নামেও পরিচিত) ভারতের তেলেঙ্গানা রাজ্যের হায়দ্রাবাদ জেলার হায়দ্রাবাদের কারওয়ান এলাকায় অবস্থিত একটি মসজিদ। এটি সপ্তদশ শতাব্দীতে সুলতান মুহাম্মদ কুতুব শাহ এর কন্যা কুলসুম বেগম নির্মাণ করেন।

## স্থাপত্য
মসজিদের স্থাপত্যশৈলী শহরের অন্যান্য কুতুবশাহী মসজিদের মতোই। ৩ ফুট উঁচু ভিত্তির উপর নির্মিত মসজিদের সম্মুখভাগে তিনটি খিলানযুক্ত প্রবেশপথ রয়েছে। সম্মুখভাগের দুই পাশে অবস্থিত দুটি মিনার প্লাস্টারের কারুকার্যে সজ্জিত। এছাড়াও, দুটি ছোট খিলানযুক্ত প্যাভিলিয়ন প্রাচীরের পর্পেটকে অলংকৃত করে।

মসজিদ নির্মাণের সঠিক তারিখ উল্লেখ করা কোনো শিলালিপি পাওয়া যায়নি।

## আরও দেখুন

* ভারতে ইসলাম
* তেলেঙ্গানার মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:ভারতে সপ্তদশ শতাব্দীর মসজিদ
বিষয়শ্রেণী:ভারতে মিনারযুক্ত মসজিদ ভবন
বিষয়শ্রেণী:ভারতের হায়দ্রাবাদের মসজিদ
বিষয়শ্রেণী:কুতুবশাহী স্থাপত্য
বিষয়শ্রেণী:হায়দ্রাবাদ, ভারতের মসজিদ
মালিক ইবনে দিনার মসজিদ

**মালিক ইবনে দিনার মসজিদ** ভারত এর তামিল নাড়ু রাজ্যের চেঙ্গালপট্টু জেলা এর কোভেলাং গ্রামে অবস্থিত একটি মসজিদ। মসজিদটিতে মুসলিম সাধক থামীমুল আনসারী এর সমাধি রয়েছে।

## আরও দেখুন

* ভারতে ইসলাম
* ভারতের মসজিদের তালিকা

## তথ্যসূত্র

বিষয়শ্রেণী:চেঙ্গালপট্টু জেলার ভবন ও কাঠামো
বিষয়শ্রেণী:তামিল নাড়ুর মসজিদ